Enn sveiflast styrkur eldgossins á Reykjanesskaga. Gosórói fór minnkandi um klukkan níu í morgun eftir að hafa verið stöðugur í nótt, að sögn Lovísu Mjallar Guðmundsdóttur, náttúruvársérfræðings hjá Veðurstofunni.
Hann hélst alveg uppi þangað til upp undir níu í morgun.
Þá féll hann aftur niður og hefur legið niðri síðan þá. Það er lítið að frétta,
Hraun hefur streymt niður í Meradali undanfarið enn ekki í Nátthaga. Meðan hraun streymdi hvað mest niður í Nátthaga óttuðust margir um Suðurstrandarveg. Lovísa segir að eins og er séu líkur á að þetta mynstur haldist.
Það hefur lítið verið að fara niður í Nátthaga seinustu vikurnar.
Það virðist vera að hraunið streymi bara í þá átt. Gígurinn beini hrauninu í þá átt,
Lovísa segir þó of snemmt að segja til um hvort Suðurstrandarvegur sé hólpinn.
Það getur alltaf brotið sér aftur leið og farið aftur niður í nátthaga
Í rauninni er ekki hægt að segja til um það því miður,
Vísindamenn hafa ekki geta flogið yfir gosstöðvarnar undanfarið - bæði vegna veðurs og vegna þess að flugvélin sem notuð hefur verið er bundin í öðrum verkefnum.
Það hefur verið reynt að setja upp mælingar, sjónlega séð. Sett upp skilti og
séð hversu hátt hraunið hefur verið að flæða en ekkert flug undanfarið.